-Han har det godt nu, han er træt, men har det godt. Vi er så glade og lettede, siger Kenneth Kragh til TV2 News, mens han sidder i ambulancen, mens Holger bliver tjekket af ambulanceredderne. Holger sad på sin mors arm, da han blev båret ud til ambulancen, men det så ikke ud til at han var kommet noget til. -Han så mest af alt forundret ud over alle de mennesker, der var ved spejderhytten, siger TV2/Nords reporter på stedet. Holger skal tjekkes på sygehuset efter han har gået udenfor hele natten. Forældrene regner med, at Holger har gået rundt det meste af natten. Han havde stadig sin jakke på, da han blev fundet og den var ikke blevet beskidt. Jakken har lynlås bagpå, fordi Holger plejer at lyne ned og selv tage jakken af hele tiden.

Opsummering:
Holgers far, Kenneth Kragh, er dybt lettet og siger stort tak til alle, der har hjulpet til med at finde sønnen igen.